Tagareast kargas püsti erutatud Andrei Hvostov: Konsa jutt oli nõrk sellepärast, et ta on tõeline intellektuaal!  Konkreetseid vastuseid ja lahendusi oleme sunnitud kuulma üksnes isehakanud poolharitlastelt: poliitikud, ametnikud, gerontakadeemikud. Poolharitlane julgeb välja öelda asju, milleni tõeline intellektuaal ei suuda kunagi laskuda. Tõeline intellektuaal hoomab maailma selle väga erinevates tahkudes, pidamata ühtki inimelu avaldust paremaks või õigemaks ülejäänutest, ta relativeerib lõputult, ning sel põhjusel ta ei suudagi anda hulkadele mobiliseerivat programmi. Intellektuaali silmis on filosoofiline valu.  Poolharitlase silmis on tuli - tema teab vastuseid, tema teab, mida teha."